‘টাইগার জিন্দা হ্যায়’ ট্রেলার এখন ইউটিউবে ভাইরাল। সোশাল নেটওয়র্কিং সাইটে হট টপিক।
কিন্তু সলমন খান এখন নির্বিকার। কারণ ট্রেলার রিলিজের আগেই মারাত্মক টেনশনে ছিলেন তিনি। এতটাই টেনশন যে কাউকে কিচ্ছু না জানিয়েই ঠিক করে ফেলেছিলেন, একটু নিরিবিলিতে কাটাবেন।
শুধু নিজেই নিজেকে জানান দেবেন, সলমন জিন্দা হ্যায়!
বক্স অফিসে আশানুরূপ ফল করেনি ‘টিউবলাইট’। হতাশ হয়েছেন সলমনের অনুরাগীরা। তাই এবার সফল হওয়ার চাপ তে থাকবেই। প্রত্যাশার চাপ যে কী বিড়ম্বনা, তা সলমন ছাড়া আর কে জানবেন।
দীপাবলির দিন যখন তিনি টাইগার জিন্দা হ্যায় ছবির ফার্স্ট লুক রিলিজ করেছিলেন, তখন অবশ্য আমির খানই চিন্তায় পড়়েছিলেন। কারণ টুইটার ট্রেন্ডিংয়ে ‘সিক্রেট সুপারস্টার’ ছবির জনপ্রিয়তাকে কয়েক গুণ ছাপিয়ে গিয়েছিল এই পোস্টার রিলিজ।
দুর্দান্ত ছবি হলেও ‘সিক্রেট সুপারস্টার’ বক্স অফিসে সাফল্যের মুখ দেখেনি। তাই কি এবার সংশয়ে সলমন?
যাই হোক, ট্রেলার রিলিজের আগের দিন অবধি সলমন বেড়াতে গেলেন গ্রিসে। সমুদ্রতটে সূর্য ডোবা দেখতে দেখতে নিজেই পোস্ট করলেন ফোটো। সত্যি, ফোটো দেখলে আপনারও মন ভাল হয়ে যাবে।
দেখে নেওয়া যাক, ‘টাইগার জিন্দা হ্যায়’ ছবির ট্রেলার-